stanford-oval/wikipedia huggingface dataset:
דיכאון עונתי

| --- | --- |

 תחום:  פסיכיאטריה 
 גורם:  חושך 
 קישורים ומאגרי מידע
 MeSH:  D016574
 סיווגים
 ICD-10:  F33 
 ICD-11:  6A80.4 
 
דיכאון עונתי או דיכאון חורף (ובלשון המקצועית SAD - ראשי תיבות באנגלית של הפרעה רגשית עונתית) הוא דיכאון המופיע בעיקר בעונת החורף. אנשים מוגדרים כלוקים בהפרעה זו, אם לקו בה במהלך השנתיים הקודמות לאירוע, ובתנאי שהדיכאונות חלפו בתקופת האביב ונשללו אירועי דיכאון שאינם עונתיים. מחקרים הראו כי קיים קשר בין אור לבין מצב הרוח, והוא מושפע לרעה משעות חושך ארוכות וחשיפה פחותה לאור השמש ובזמן שהטמפרטורות יורדות ההפרעה נפוצה יותר אצל נשים ואצל אנשים צעירים בשנות העשרים לחייהם.
הפרעה ריגשית עונתית מקשה על האדם לתפקד. לפי מייקל טרנר, נשיא "המרכז לטיפולים סביבתיים", "מצב הרוח יורד פלאים כחודש אחרי תחילת התסמינים. אנשים שסובלים מההפרעה הזאת מפתחים דיכאון עמוק, הכולל תחושת צער מתמשכת, התרחקות מידידים ומבני משפחה, ואיבוד עניין בפעילויות שמהם נהנו בעבר".
התופעה אינה שכיחה בישראל ומקיפה רק כאחוז אחד מהאוכלוסייה, אלא שכיחה יותר באזורים בהם שעות החושך ארוכות יותר, כגון בארצות סקנדינביה, שם כ-10% מהאוכלוסייה לוקה במהלך החורף בדכדוך, חוסר חשק, עייפות ונטייה לצריכת מאכלים מתוקים.
הסיבות לדיכאון העונתי טרם נחקרו עד תומן. משערים כי העלייה ברמת הורמון המלטונין, האחראי על ויסות זמני שינה ועירות, משפיעה לרעה על ייצור הכמויות הסדירות של המוליכים העצביים סרוטונין ונוראדרנלין. בנוסף, ירידה בכמויות של המוליך העצבי דופמין נגרמת בשל החשיפה המעטה לאור.
אחד הטיפולים האפשריים בדיכאון עונתי הוא פוטותרפיה, הכולל חשיפה לאור מלאכותי, (בעבר לכמה שעות ביום וכיום מקובל לחצי שעה בלבד). בנוסף מקובל טיפול במגוון תרופות נוגדות דיכאון, כגון פרוזק ממשפחת תרופות ה-SSRI. עוד מומלץ להרבות ביציאה מהבית ולעסוק בפעילות ספורטיבית בשעות המוארות. דיאטניות ממליצות על דיאטה המבוססת על פחמימות (רצוי מלאות) כגון: אורז, פסטה ולחם.
ראו גם

דיכאון
דכדוך
Blue Monday
ביאורים

↑  אם כי השימוש במינוח "דיכאון עונתי" מדויק יותר: הגם ש"דיכאון חורף" שכיח יותר באופן משמעותי, קיימים גם "דיכאון קיץ" ודיכאון של עונות מעבר.
↑  Seasonal Affective Disorder. קיים כאן גם משחק מילים, שכן פירוש המילה האנגלית "sad" הוא "עצוב" או "מצער" - רגש שכיח בעת מצב של דיכאון.
הערות שוליים

↑  אורנה אופיר, קיץ קטלני, באתר ynet, 13 ביולי 2003
↑  מערכת און לייף, ‏דיכאון קיץ? מסתבר שיש דבר כזה, באתר onlife
↑   כריסטינה קארון, מהו דיכאון חורף ואיך אפשר להתמודד איתו?, באתר הארץ, 31 באוקטובר 2021
↑  מיכל חמרי, הכן נפשך לחורף, באתר ישראל היום, 24 בנובמבר 2017
| --- | --- |
בקרת זהויות :  NKC: ph861209 
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
7 (מספר)

ערך זה עוסק במספר 7. אם התכוונתם למשמעות אחרת, ראו .
| --- | --- |
 כתיב עשרוני:  7
 במילים:  שבע
 מספר סודר:  השביעי
 גימטריה:  ז
 גורמים ראשוניים:   \ 7
 כתיב רומי:   \ VII
 כתיב בינארי:  111
 כתיב הקסדצימלי:  7
שלט בית מספר 7 ברחוב בירושלים
7 (במילים בלשון זכר: שבעה; בלשון נקבה: שבע) הוא המספר הטבעי הבא אחרי 6 והבא לפני 8.
7 הוא גם ספרה המשמשת בכתיבת מספרים לפי בסיס עשרוני (ולפי כל בסיס גדול מ-7, כגון בסיס אוקטלי ובסיס הקסדצימלי). כמו כן הוא נחשב למספר טיפולוגי.
במתמטיקה

7 הוא המספר הראשוני הרביעי, אחרי 2, 3 ו-5.
7 ו-3 הם הזוג הראשון של הראשוניים שההפרש ביניהם הוא 4.
7 הוא מספר ראשוני סיבובי.
7 הוא מספר מזל השלישי.
7 הוא מספר מרסן.
מבחן התחלקות: מספר שלם מתחלק ב-7 אם ורק אם לאחר שמחסרים מהמספר ללא ספרת האחדות את ספרת האחדות מוכפלת בשתיים, מקבלים מספר שמתחלק ב-7. למשל, 224 מתחלק ב-7 כיוון ש- \ 22-2\cdot 4=14.
7 הוא מספר שמח.
במדעי הטבע

לאטום החנקן יש שבעה פרוטונים.
לאיזוטופ הנפוץ של ליתיום יש שבעה נוקלאונים.
אדם ממוצע יכול לזכור, בו זמנית, עד שבעה פריטים בזיכרון לטווח קצר, תופעה המוכרת כהמספר הקסום שבע, פלוס או מינוס שתיים. בדומה לזאת, דבורה יכולה לזכור בו זמנית עד שבעה פריטים.
מפרק שורש הרגל, באדם, מכיל את 7 עצמות שורש הרגל. אחת מהן היא עצם העקב.
לפרח ורד הכלב יש 7 עלעלים בצורת ביצה שאורכם 3–4 ס"מ.
בגאוגרפיה

יש 7 יבשות (לפי שיטת 7 היבשות: אנטארקטיקה, אוקיאניה, אמריקה הדרומית, אמריקה הצפונית, אפריקה, אסיה, אירופה).
יש 7 אוקיינוסים וימים.
בתרבות

יש 7 תווים בסולם המוזיקלי.
יש שבעה פלאי תבל.
בתרבות > ביהדות

על פי היהדות, המספר 7 מייצג את הקודש שחל בתוך עולם הטבע. משום כך, 7 מופיע ביהדות בהקשרים רבים:
אלוהים ברא את העולם בשישה ימים, והיום השביעי הוא שבת. לשבעת הימים מוקדש המספר 7 בשיר "אחד מי יודע".
המנורה בבית המקדש הייתה בעלת 7 קנים.
שנת השמיטה היא השנה השביעית.
עבד עברי יוצא לחופשי בשנה השביעית.
ספירת העומר נעשית במשך שבעה שבועות.
שנת היובל - השנה החמישים, היא לאחר שבע שמיטות.
בחלום פרעה מתוארות שבע פרות ושבע שיבולים.
שבעת המינים.
שבע מצוות בני נח
שבע ברכות בטקס החתונה.
הכלה (ואמהּ) מקיפה את החתן תחת החופה 7 פעמים.
יושבים שבעה (ימי אבל) על אדם שנפטר.
ישנם 7 קרובי משפחה שעליהם יושבים שבעה: אבא, אמא, אח, אחות, בן, בת, בעל/אישה.
פסח וסוכות נמשכים 7 ימים.
נוהגים להזמין לסוכה את שבעת האושפיזין (אברהם, יצחק, יעקב, משה, אהרן, יוסף ודוד) כל אחד מהם ביום אחר מימי החג לפי הסדר.
גודלה המינימלי של הסוכה הוא ריבוע של שבעה טפחים.
ארבעת המינים מונים שבעה פריטים: לולב אחד, אתרוג אחד, שלושה הדסים ושתי ערבות.
ראש השנה הוא בחודש השביעי על פי הסדר הישן (בו לוח השנה התחיל בחודש ניסן).
יש שבעה חגים בשנה היהודית: שלוש רגלים - פסח, שבועות, סוכות. ימים נוראים - ראש השנה, יום הכיפורים. מועדים שנוספו על ידי חז"ל - חנוכה ופורים. ניתן להגיע לשבעה חגים מהתורה בלבד אם סופרים את שמיני עצרת בנפרד מסוכות ואת ערב פסח שבו מקריבים קורבן פסח בנפרד מפסח, כיוון שהם חגים נפרדים במקור. דרך נוספת מופיעה בלוח השנה במגילות קומראן והיא לספור את יום הנפת העומר (שחל לדעתם ביום ראשון שאחרי שביעי של פסח) ופסח שני בין החגים. במדרש תדשא פרק ו' נמנים שבעה כך: שבת, חג המצות, חג העומר, חג השבועות, חג השופרות, חג הכיפורים, חג הסוכות.
יש שבעה ימים טובים מדאורייתא: ראש השנה, יום כיפור, יום טוב ראשון של סוכות, שמיני עצרת, יום טוב ראשון של פסח, שביעי של פסח ושבועות,.
ליתרו היו שבעה שמות שונים וגם היו לו שבע בנות.
לאיוב היו שבעה בנים.
אחשוורוש ערך משתה של שבעה ימים, ובו החל התהליך שהסתיים בנס פורים.
בשבת עולים שבעה אנשים לתורה.
על פי תלמוד בבלי, מסכת בבא בתרא, דף ט"ו, עמוד ב': שבעה נביאים נתנבאו לאומות העולם - ואלו הן: בלעם ואביו ואיוב, אליפז התימני, ובלדד השוחי, וצופר הנעמתי ואליהוא בן ברכאל.
התלמוד מונה שבע נביאות: שרה, מרים, דבורה, חנה, אביגיל, חולדה ואסתר.
שבעה עמים ישבו בארץ-כנען: הכנעני, החיתי, החיווי, האמורי, הפריזי, היבוסי והגרגשי.
אלוהים ברא שבעה רקיעים - כשבשביעי נמצאות הנשמות הטהורות (זהו גם מקור הביטוי "ברקיע השביעי").
לפי אחד המדרשים, כל מכה במצרים נמשכה שבעה ימים.
בפסוק הראשון בתורה יש שבע מילים.
בשמחת תורה עורכים שבע הקפות.
לבית המקדש היו שבעה שערי כניסה.
משה הוא דור שביעי לאברהם.
ללאה היו שבעה ילדים (שישה בנים ובת אחת).
יהושע ובני ישראל הקיפו את חומות יריחו שבעה ימים, וביום השביעי שבע פעמים, עד שהן נפלו.
יעקב עבד למען לבן הארמי שבע שנים (פעמיים) כדי להינשא לבנותיו.
שבעת בניה של חנה הוצאו להורג זה אחר זה כשסירבו להשתחוות לפני פסל.
7 עולמות.
7 מדורי גיהנום.
7 מדורי גן עדן.
בתרבות > בהגות היהודית

בהגות היהודית 7 מסמל ריבוי: "שבעתיים יוקם קין" (ספר בראשית, פרק ד', פסוק כ"ד); "שבע יפול צדיק וקם" (ספר משלי, פרק כ"ד, פסוק ט"ז).
המספר 7 גם מסמל את האחדות שבטבע: שישה צדדים של העולם, שכוללים את 4 רוחות השמים, מעלה, מטה, והנקודה הפנימית שמאחדת את העולם (דרשת המהר"ל לשבת הגדול). ולכן נאמר כי השביעי חביב, והיום השביעי שבשבוע נבחר כיום מקודש.
בקבלה, ובעקבותיה, בספרי החסידות, נחשב המספר שבע כסמל לעולם ולטבע (שבעת ימי הבריאה, שבעה רקיעים ועוד) זאת לעומת המספר שמונה המסמל את העל-טבעי.
בתרבות > בנצרות

בנצרות מונים שבעה חטאים.
לחיה שמופיעה באחרית הימים של ספר חזון יוחנן יש שבעה ראשים.
בתרבות > במיתולוגיה

במיתולוגיה היוונית יש שבע אחיות הנקראות הפליאדות (על שמן קרויה קבוצת הכוכבים הפליאדות).
במיתולוגיה היפנית ישנם שבעה אלי מזל (אנ').
במיתולוגיה השומרית ישנם שבעה אלים שופטים.
במיתולוגיה ההינדואית האל ברהמה מתואר בציורים רבים יושב במרכבה הנישאת על ידי שבעה ברבורים המיצגים את שבע היבשות.
במיתולוגיה היאזידית יש שבעה מלאכים ששומרים על העולם.
בתרבות > בספרות

בסדרת ספרי הארי פוטר ישנם שבעה ספרים, ושבע שנת לימוד בבית הספר הוגוורטס. בנוסף, בספר הארי פוטר והנסיך חצוי-הדם כתוב כי 7 הוא המספר הקסום ביותר, אך הכוונה לא מוסברת.
בסדרת ספרי נרניה יש שבעה ספרים.
בסדרה דרגון בול, שבעת כדורי הדרגון בול הם כדורים קסומים שמי שמשיג אותם זכאי להגשים משאלה אחת.
במערכון "המוסך" של שלישיית הגשש החיוור, מספר הקבלן קלארשו בדיחה שמסתיימת בדו-שיח מפורסם: "'כמה?' 'שבע'. 'מה שבע?' 'מה כמה?'".
בתרבות > במשחקים ובהימורים

במשחקי מזל רבים משתמשים בשתי קוביות משחק. סכום הספרות על שתי פאות נגדיות של קובייה יהיה תמיד 7. הסכום השכיח בהטלה של שתי קוביות הוא המספר שבע.
שבע בום הוא משחק נפוץ מאוד המבוסס על המספר 7.
בסדרת המשחקים סוניק הקיפוד, קיימים שבעה יהלומים ששילוב של כולם יחד הופכים את סוניק ומספר דמויות אחרות לדמויות זהובות בעלות כוחות על.
בהימורים שלישיית שביעיות מסמלות את הזכייה הגדולה ביותר.
בתרבות > הקשרים נוספים

בפסיכולוגיה המספר הקסום שבע, פלוס או מינוס שתיים הוא מאמר יסוד על קיבולת זיכרון עבודה.
לפי אמונות מסוימות, בגוף האדם ישנן שבע צ'אקרות.
בנומרולוגיה המספר 7 קשור לעומק, לאינטואיציה, לחשיבה, לרוחניות.
מספר הממלכות בהפטרכיה שלבסוף התמזגו ליצירת ממלכת אנגליה.
7 נחשב מספר מזל במקומות רבים, למשל ישראל.
7 הוא מספרה ושמה המקוצר של חטיבת השריון הוותיקה בצה"ל – עוצבת סער מגולן.
ראו גם

מילים ל-6 ו-7 בשפות שונות
הערות שוליים

↑  "כל השביעין חביבין לעולם" (ויקרא רבה, פרשה כ"ט, פסקה י"א).
↑  משנה, מסכת מדות, פרק א', משנה ד'.
↑  בנצי גורן, טקאיימה: שוק הבוקר ושבעת אלי המזל, באתר בנצי גורן - טיולים והרצאות, ‏4.9.2020
↑  Seven Gods Who Decree Fate – Anu, Enlil, Enki, Ninhursaĝ, Nanna, Utu and Inanna, Ancient Astronaut Archive, ‏May 25, 2024
↑  מור אסאל, נומרולוגיה – מספר 7 (ארכיון)
| --- | --- |
בקרת זהויות :  NLI: 987007534064205171  GND: 4181195-1  LCCN: sh85120410 
נר על עוגת יום הולדת בצורת המספר 7
מחנה תבץ

| --- | --- |

 מידע על המבנה
 מיקום:  צפון בקעת הירדן
 נשלט על ידי:  צבא הגנה לישראל
 בעלות נוכחית:  חטיבת חשמונאים
 מפקד נוכחי:  סגן-אלוף עמרם חיון
 קואורדינטות:  
מחנה תֵּבֵץ הוא בא"ח (בסיס אימון חטיבתי), בסיס ההדרכה, ההכשרה והאימונים בצפון בקעת הירדן של חטיבת חשמונאים, והוא משמש להכשרת טירונים באימון בסיסי ואימון מתקדם. נקרא על שם העיר המקראית תבץ הסמוכה.
היסטוריה

בעבר היה המחנה בסיס האם של גדוד 195 (אדם) מחטיבה 500.
בשנת 2018 הותקנו מצלמות אבטחה ותאורה היקפית מסביב לבסיס.
בשנת 2024 נערכו במחנה שיפוצים ושדרוג תשתיות לשם כניסת חטיבת חשמונאים למחנה. בין השאר נבנו בו ארבעה בתי כנסת ובתי מדרש, והמטבח וחדר האוכל הוכשרו למתן אוכל בכשרות מהודרת.
הערות שוליים

↑  אלחנן גרונר, חשיפה: בסיס צה"ל הופקר לקבלן ערבי מיאטה - תיעוד, באתר הקול היהודי, ‏19 ביולי 2018
↑  תיעוד: כך נערך צה"ל לגיוס החטיבה החרדית, באתר ערוץ 7, 5 בינואר 2025
↑  אליה אביב, בהשקעת ענק: בסיס "תבץ" בבקעה מוכן לקליטת חטיבת חשמונאים, באתר עכשיו 14
| בסיסי צה"ל במחוז יהודה ושומרון |
| --- | --- | --- |
| בסיסים פעילים | אוגדת אזור יהודה ושומרון • מחנה אפיק • מחנה אריה • מחנה ברווז • מחנה בקעות • מחנה דביר • הר מנוח • הר עיבל • מחנה חורון • י"ג 503 (בעל חצור) • מחנה ישי • מבוא שילה • מג"ב יריחו • מול נבו • בסיס נבי מוסא • מחנה עופר • מחנה ענתות • מחנה עציון • מחנה פלס • מצודת יהודה • פלס נח"ל • מחנה קדום • שדמה • מחנה תבץ |  |
| בסיסים שנסגרו או שננטשו | בסיס אדוריים • בה"ד 4 • מחנה בזק • בט"ר חת"ם (שבי שומרון) • מחנה גדי • מחנה דותן • בסיס חמאם אל-מליח • מחנה חנן • מחנה יוסף • נח"ל צרי • בסיס סנור • מחנה קציף • מחנה שלח |  |
אלבמה

אָלָבָּמָה (באנגלית: ‏Alabamaקובץ:En-us-Alabama.ogg‏Ⓘ‏) היא מדינה בדרום-מזרח ארצות הברית. בירת אלבמה היא מונטגומרי. אלבמה גובלת בדרום במפרץ מקסיקו ובפלורידה, במזרח בפלורידה ובג'ורג'יה, בצפון בטנסי ובמערב במיסיסיפי.
היסטוריה

אינדיאנים התגוררו באזור אלבמה במשך אלפי שנים.
במהלך המאה ה-16 הספרדים היו האירופאים הראשונים שהגיעו לאלבמה, עם משלחתו של ארננדו דה סוטו שעברה באלבמה בשנת 1540.
הצרפתים הקימו את ההתיישבות האירופאית הראשונה במדינה במוביל ב-1702. דרום אלבמה הייתה צרפתית מ-1702 עד 1763, חלק ממערב פלורידה הבריטית מ-1763 עד 1780 וחלק ממערב פלורידה הספרדית מ-1780 עד 1814.
צפון ומרכז אלבמה היו חלק מג'ורג'יה הבריטית מ-1763 עד 1783 ואחר כך חלק מטריטוריית מיסיסיפי האמריקאית. היותה למדינה התעכב בשל חוסר גבול עם הים, דבר שנפתר כאשר הגנרל אנדרו ג'קסון (שלימים יהיה נשיא ארצות הברית) כבש את מוביל הספרדית ב-1812. אלבמה התקבלה לארצות הברית כמדינה ה-22 ב-1819. בשנים 1826–1846 שימשה העיר טסקלוסה כבירת המדינה, עד אשר הוחלט להעבירה למונטגומרי.
בתחילת המאה סוחרים רבים הגיעו לאלבמה ומיקמו בה חוות רבות של כותנה, שגודלה על ידי עבדים אפרו-אמריקאים. בשנת 1860 כמעט מחצית מהתושבים במדינה היו עבדים.
אלבמה פרשה מארצות הברית והצטרפה לקונפדרציית המדינות של אמריקה ב-11 בינואר 1861, בעקבות בחירתו של אברהם לינקולן כנשיא ארצות הברית. אלבמה תרמה למלחמת האזרחים האמריקנית 120,000 חיילים, אך מעט מאוד מהלחימה הייתה בפועל בשטח אלבמה. היא נתקבלה מחדש לאיחוד של ארצות הברית בשנת 1868 והעבדים שבה שוחררו לחופשי. באותה השנה נבנתה מערכת חוקתית חדשה - נתנו יותר זכויות לנשים והוקמה מערכת חינוך ציבורית. הוקמה מערכת דרכים מתקדמת והושקו קווי רכבות. שיקום המדינה הסתיים בשנת 1874.
בשנת 1901 נכתבה חוקה חדשה, שלמעשה ביטלה את זכות ההצבעה של מיעוטים רבים כגון אפרו אמריקאיים ואינדיאנים, ופיתחה הפרדה במערכת החינוך הציבורית ובתחומים רבים נוספים.
בשנות ה-20 התפתחה תעשייה נרחבת במונטגומרי, דבר ששינה את המאזנים הדמוגרפים במדינה, מכיוון שמרבית מהאוכלוסייה היגרה אל עיר זו. הפיתוח התעשייתי בימי מלחמת העולם השנייה הביא שגשוג נרחב למדינה. בעשורים אלו התפתח סכסוך בין התושבים הכפריים למדינה לבין אלו העירוניים - כתוצאה מתהליך התיעוש הנרחב רבים מהכפריים היגרו אל הערים, אך הפוליטיקאים הכפריים לא היו מוכנים לשנות את מפת ההצבעה, בהתאם לפיזור האוכלוסייה, דבר אשר היה מפחית מכוחם של פוליטיקאים אלו. לבסוף, בשנת 1962 בית המשפט העליון של ארצות הברית הכריע בעד שינוי מפת הכוחות.
בשנות ה-50 וה-60 התנועה לזכויות האזרח האפרו-אמריקאי צברה תאוצה, והחלה לערער את הסדר הקיים באלבמה. בשנת 1952 בית המשפט העליון בארצות הברית פסק את פסק דין בראון נגד מועצת החינוך, ולמעשה אסר על הפרדה גזעית במערכת החינוך הציבורית. מתיחויות אלו תססו מאוד באלבמה, תחת שלטונו של המושל ג'ורג' וולאס. בשנות ה-50 התרחש חרם האוטובוסים של מונטגומרי - מחאה כנגד ההפרדה בתחבורה הציבורית. אירוע קריטי והיסטורי שהתרחש בתקופה זו היה המצעדים מסלמה למונטגומרי, אשר עודדו בסופו של דבר את חקיקת חוק זכויות האזרח וחוק זכות ההצבעה, בשנים 1964–1965, שלמעשה ביטלו כל פרמטר של אפליה גזעית - גם במובן החברתי וגם מבחינת זכות ההצבעה.
גאוגרפיה

אלבמה ממוקמת בדרום מזרח ארצות הברית וגובלת בטנסי בצפון, בג'ורג'יה ובפלורידה במזרח, במפרץ מקסיקו בדרום ובמיסיסיפי במערב. בצפון מזרח המדינה, לאורך הגבולות עם טנסי וג'ורג'יה, נמצאים הרי האפלצ'ים (פיידמונט) ובצפונה זורם נהר טנסי.
ממשל ופוליטיקה

אלבמה מחולקת מנהלית ל-67 מחוזות. הגדול שבמחוזות אלבמה הוא מחוז בולדווין (4,118 קמ"ר), הקטן שבהם הוא מחוז אטווה (1,386 קמ"ר), והמאוכלס שבהם הוא מחוז ג'פרסון (658,466 תושבים נכון ל-2010).
עיר הבירה של אלבמה, מונטגומרי, נמצאת במחוז מונטגומרי.
לאלבמה, חוקה אשר אומצה לראשונה ב-1901 ולה מעל 850 תיקונים ומעל 87,000 מילים. בכך נחשבת לחוקה הארוכה ביותר בעולם ופי 40 מחוקת ארצות הברית.
הרשות המחוקקת של אלבמה מורכבת משני בתי מחוקקים. הבית התחתון הוא בית הנבחרים של אלבמה המכיל 105 חברים אשר נבחרים כל 4 שנים, בשונה מהרבה בתי מחוקקים תחתונים אחרים בארצות הברית. הבית העליון הוא הסנאט של אלבמה, בו 35 חברים הנבחרים כל 4 שנים. נכון ל-2024, המפלגה הרפובליקנית שולטת ברוב מוחלט בשני בתי הנבחרים, עם למעלה משני שלישים בכל אחד מבתי הנבחרים.
הרשות המבצעת של אלבמה מורכבת משישה חברים שבראשם עומדת מושל אלבמה ובו חברים: סגן מושל אלבמה, התובע כללי, מזכיר המדינה, גזבר המדינה ומבקר המדינה. כל אחד מהתפקידים מתמודד בנפרד, בפרט המושל וסגנו, ונבחרים לכהונה בת 4 שנים. המושל הוא גם המפקד העליון של הכוחות הצבאיים של המדינה. המושלת הנוכחית היא קיי אייבי שמכהנת מאז 2017, ונבחרה לכהונה נוספת ב-2022.
ישנה הגבלה של 2 קדנציות רצופות על תפקיד המושל, אך ללא הגבלה על כמות קדנציות כללית. בעבר הייתה הגבלה על תקופת כהונה בודדה, עד שבוטלה ב-1968. ג'ורג' וולאס היה המושל שכיהן בתפקיד הכי הרבה זמן, 16 שנה בסה"כ ב-3 תקופות כהונה שונות. לאחר כהונה הראשונה ב-1967, טרם ביטול ההגבלה, התמודדה אשתו לורלין וולאס לתפקיד ונבחרה, מה שהפך אותה למושלת הראשונה של אלבמה והיחידה עד להיבחרותה של אייבי.
מרבית הנבחרים בערים ובפרבי הערים הם מטעם המפלגה הדמוקרטית ואילו האזורים הכפריים נשלטים כמעט בלעדיות על ידי נציגים מטעם המפלגה הרפוליקנית. כולל תפקידי השריף, הנבחרים על ידי הציבור.
באלבמה קיים עונש מוות ואיסור על הפלות.
ממשל ופוליטיקה > ממשל פדרלי

2 הסנטורים המכהנים מטעם אלבמה בסנאט של ארצות הברית הם טומי טוברוויל שהחל לכהן ב-2021 וקייטי בריט שהחלה לכהן ב-2023. שניהם מטעם המפלגה הרפובליקנית.
לאלבמה יש 7 נציגים בבית הנבחרים של ארצות הברית אשר, נכון לקונגרס ה-118, 6 מתוכם מטעם המפלגה הרפובליקנית (ג'רי קרל, מייק ד. רוג'רס, רוברט אדרהולט, דייל סטרונג, בארי מור, גארי פאלמר) ואחת מטעם המפלגה הדמוקרטית, טרי סואל, המייצגת מטעם מחוז המכיל את אזור "החגורה השחורה" באלבמה, הכולל את הערים טסקלוסה, מונטגומרי וברמינגהאם.
בהתאם לאלבמה יש 9 אלקטורים בחבר האלקטורים לבחירות לנשיאות.
כלכלה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
באלבמה קיימת תעשייה כבדה נרחבת, הכוללת ייצור כלי רכב ומטוסים, מוצרי פלדה וברזל ועיבוד מינרלים. כמו כן כלכלתה מבוססת על חקלאות, הכוללת גידול בוטנים, כותנה, דגנים, תירס, ירקות, סויה ואפרסקים, וכן תעשיית בשר ענפה.
דמוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דמוגרפיה > הערים הגדולות

ברמינגהאם
מונטגומרי
מוביל
האנטסוויל
טסקלוסה
דמוגרפיה > יהדות אלבמה

היהודים הראשונים הגיעו לאלבמה בסוף המאה ה-18. הקהילה היהודית הראשונה שהוקמה במדינה הייתה קהילת מוביל אשר הוקמה ב-1840. בין השנים 1840 ו-1850 היגרו לאלבמה יהודים רבים מגרמניה ובסוף המאה ה-19 הצטרפו מהגרים נוספים מרוסיה ומזרח אירופה.
בשנת 2000 היו באלבמה כ-9,500 יהודים שהם 2.1% מכלל האוכלוסייה שהצהירה על היותה דתית, מחציתם בעיר ברמינגהאם.
השכלה

בשנת 2019, מערכת החינוך הציבורי באלבמה דורגה במקום האחרון מתוך 50 מדינות ארצות הברית.
סמלי המדינה

| סמלי מדינת אלבמה> דגל.דגל אלבמה Flag of Alabama | סמלי מדינת אלבמה> סמל.סמל אלבמה Seal of Alabama | סמלי מדינת אלבמה> מוטו. | סמלי מדינת אלבמה> כינוי. |
| --- | --- | --- | --- |
|  |  | "מעזים להגן על זכיותינו" "Audemus jura nostra defendere" | "הלב של דיקסי" "Heart of Dixie" (לא רשמי) |
| עץ | פרח | ציפור | חיה |
| אורן בלונגליף Longleaf Pine | קמליה Camellia | פליקר פוני Northern flicker | דוב שחור אמריקני American black bear |
ראו גם

מחוזות אלבמה
יום אלבמה
הערות שוליים

↑  "Alabama", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.
1 2  American FactFinder - Results
↑  "Annual Estimates of the Resident Population for Incorporated Places: April 1, 2010 to July 1, 2013". census.gov. May 2014. Retrieved June 3, 2014.
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
↑  אוכלוסיית אלבמה בחלוקה לפי דת, אתר The Association of Religion Data Archives
↑  Alabama's public education system ranked nation's worst as 'bold change' set for legislative committee hearing, Yellowhammer News, ‏2019-05-14 (באנגלית)
↑  Brett Ziegler, Education Rankings, US News
| --- | --- |
בקרת זהויות :  NLI: 987007554799305171  BNE: XX450675  BnF: cb12065837f (data)  GND: 4084839-5  ISNI: 0000 0004 0405 8517  LCCN: n79027034  MusicBrainz: cffc0190-1aa2-489f-b6f9-43b9a9e01a91  NARA: 10044371  NDL: 00795011  NKC: ge161044  NLA: 36524757  RERO: 02-A005162987  SELIBR: 139062  SNAC: w6p951z0  SUDOC: 176550216  VIAF: 131885589   WorldCat (עם VIAF): 131885589 
מפת צפיפות האוכלוסין של מדינת אלבמה
מסדר אורנג'

מסדר אורנג (באנגלית: Orange Order) הוא מסדר אחווה פרוטסטנטי שהוקם והתבסס בצפון אירלנד ויש לו גם נוכחות משמעותית בסקוטלנד, קנדה, אוסטרליה ובמערב אפריקה.
המסדר נוסד ב-21 בספטמבר 1795 במחוז ארמה שבצפון אירלנד על ידי קבוצה של חקלאים פרוטסטנטים. המסדר קרוי על שמו של המלך הפרוטסטנטי ההולנדי, ויליאם לבית אורנג', אשר הדיח את המלך הקתולי ג'יימס השני מכס המלוכה הבריטי ב-1688 ב"מהפכה המהוללת".
היסטוריה

מסדר אורנג' נוסד ב-21 בספטמבר 1795 במחוז ארמה בצפון אירלנד. הוא הוקם בתקופה של קונפליקטים קשים בין הקתולים לפרוטסטנטים כגוף שנועד להגן על חירויות פרוטסטנטיות אזרחיות ודתיות, נוכח הדרישות ההולכות וגדלות של הקתולים לאמנציפציה.
בין הקתולים והפרוטסטנטים בתחומה של אירלנד שררה מאז ומעולם טינה ועוינות. העוינות הוחרפה במידה רבה במאה ה-17 בשל מספר גורמים: הכניסה של מתיישבים פרוטסטנטיים לפרובינציית אלסטר בצפון אירלנד, מרד 1641 (מרד של הקתולים כנגד השלטון האנגלי והמתיישבים הפרוטסטנטים) וכן המלחמה ב-1688–1691 בה ניסה המלך הקתולי ג'יימס השני לשמר באירלנד את הכוח שאיבד באנגליה. בשנות ה-90 של המאה ה-18 פרצו במחוז ארמה עימותים חריפים בין קבוצת חקלאים פרוטסטנטיים הידועה בשם "פיפ או דיי בויז" לשכניהם הקתוליים ("המגנים הקתוליים"). ב-1795 נערך עימות קשה בין שתי הקבוצות הללו בצומת הדרכים ששמה "היהלום", ומכאן בא שמו של האירוע, "קרב היהלום". אחרי עימות זה, בו הובסה הקבוצה הקתולית, ה"פיפ או דיי בויז" צעדו אל ביתו של ג'יימס סלואן ששכן בעיירה הסמוכה לאזור הקרב ובו החליטו על הקמתו של מסדר האורנג' כחברה סודית שהלכה והתרחבה לסניפים בכל רחבי אירלנד ובהמשך בבריטניה הגדולה ובמושבותיה השונות. חברי המסדר היגרו אל מדינות שונות שהיו תחת שליטה של בריטניה, וכך סניפי המסדר התרחבו אל מסביב לעולם.
עקרונות

דתו של המסדר היא נצרות פרוטסטנטית. בבסיס אמונתו עומדת "הפרוטסטנטיות המקראית", עקרונות הרפורמציה והיוניוניזם. אל המסדר מתקבלים רק אלה המודים באמונה בדת הפרוטסטנטית, מכל שכבות החברה. כללי המסדר אוסרים על מאמינים לא פרוטסטנטיים דוגמת קתולים, אורתודוקסים, מורמונים וכו' להצטרף לארגון. במסדר רואים חשיבות רבה בדיבר הרביעי - ואוסרים על החברים לעבוד או לעסוק בעבודה לא דתית ביום ראשון.
פעילות

תהלוכות הן חלק גדול מפעילות המסדר והוא נודע בעיקר בשל המצעדים השנתיים שהוא מקיים ב"עונת המצעדים" (אפריל- אוגוסט). שיא העונה הוא ב-12 ביולי, אז נערך המצעד הגדול והמפורסם מכולם ומציין את ניצחונו של המלך ויליאם מאורנג' על המלך ג'יימס השני בקרב הבוין שהתקיים בתאריך זה. המצעדים באירלנד נודעו בעולם בשל מהומות ומאבקים אלימים שהתרחשו בין פרוטסטנטים לבין קתולים או לאומנים איריים בעיקר כאשר המצעד עבר בסמוך לאזורי מגורים קתוליים. בזמן שהקתוליים ראו במצעדים אלו התרסות פוגעניות כלפיהם הבאות להפגין את עליונות הפרוטסטנטיות על הקתוליות בצפון אירלנד, טענו מנגד אנשי מסדר אורנג' כי זכותם להלך בדרכים ציבוריות. עם זאת, מרבית המצעדים חולפים בשקט.
לחברי המסדר מדים אופייניים, אותם נוהגים ללבוש באירועים חשובים: חליפות כהות, מגבעות וצעיף כתום בצורת וי (לציון ויליאם מאורנג'). הם נושאים דגלים עליהם ציורים של סצנות מההיסטוריה הפרוטסטנטית ומזו של ארגון אורנג'.
מספר החברים במסדר היה בשיאו בשנות ה-60 של המאה ה-20, וכיום מספר החברים נמצא בירידה אך עדיין מונה כמה עשרות אלפים.
מבנה ארגוני

מרבית סניפי מסדר האורנג' ממוקמים באירלנד, אנגליה וסקוטלנד. סניפים גדולים קיימים גם בקנדה, ארצות הברית, מערב אפריקה ואוסטרליה. הסניפים בכל מדינה מתקיימים כגוף עצמאי, אך הסניף מציית לחוקי המסדר ונתון להחלטות של הלשכות שמעליו.לה אחת לשלוש שנים מתקיימת ועידה עולמית של מסדר האורנג'.
הארגון בנוי כפירמידה שבבסיסה סניפים פרטיים המפוזרים במדינה. כל חבר במסדר משתייך לסניף פרטי. כל סניף פרטי שולח נציגים ללשכה אזורית וכל לשכה אזורית שולחת את נציגיה ללשכה המחוזית. הלשכות המחוזיות שולחות נציג אל הלשכה המרכזית העומדת בראש המסדר.
הערות שוליים

1 2  http://www.grandorangelodge.co.uk/what-is-the-orange-order#.Wsi8f4jwbIV, www.grandorangelodge.co.uk
1 2  "Orange Order | Irish political society". Encyclopedia Britannica (באנגלית). נבדק ב-2018-05-17.
↑  Royal York L.O.L. 145, www.royalyork.org.uk (באנגלית)
1 2  "Who are the Orangemen?". BBC News (באנגלית בריטית). 2012-07-11. נבדק ב-2018-05-17.
↑  "US". The Independent (באנגלית בריטית). נבדק ב-2018-05-17.
↑  "Orange Order - Secret Societies Exposed". Secret Societies Exposed (באנגלית אמריקאית). נבדק ב-2018-05-17.
↑  Mervyn Jess, The Orange Order, The O'Brien Press, 2012-10-04. (באנגלית)
אילן שור

אילן שור (נולד ב-6 במרץ 1987) הוא איש עסקים ופוליטיקאי מולדובני-ישראלי. מיולי 2015 עד אפריל 2019 כיהן כראש עיריית אורחיי במולדובה. כיום ראש אחת המפלגות הגדולות במדינה, הנושאת את שמו, מפלגת "שור". בבעלותו מספר עסקים במולדובה, כולל חברה בשם Dufremol (דיוטי פרי) ומועדון הכדורגל "מילסאמי אורחיי". בשנת 2014 מונה ליו"ר מועצת המנהלים של בנק החיסכון של מולדובה. הורשע במולדובה במעילת ענק חי בישראל מ-2019 עד 2024, ולאחר קבלת אזרחות רוסית, עבר למוסקבה.
חיים אישיים

שור נולד ב-6 במרץ 1987 בתל אביב-יפו שבישראל. הוריו מירון ומריה שור הם יהודי מולדובה מקישינב שעלו לישראל בסוף שנות ה-70. המשפחה חזרה לקישינב בסביבות 1990, כאשר שור היה בן שנתיים או שלוש, אביו נכנס לעסקים במולדובה. אביו נפטר בשנת 2005. שור נשוי לזמרת הרוסייה יסמין משנת 2011. בנוסף לבנה של יסמין מנישואיה הקודמים, יש לזוג בת, מרגריטה, שנולדה ב-2012, ובן, מירון, שנולד ב-2016.
הוא סיפר בראיון כי פתח עסק משלו בגיל 13 בחנות טלפונים ניידים. ידוע שהוא גם חבר טוב של המיליונר המולדובי גבי סטטי.